# Pleurdud

Pleurdud :
| An ti-kêr. ||
| Anv gallek (ofisiel) | Ploërdut |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Pondi |
| Kanton | Gourin |
| Kod kumun | 56163 |
| Kod post | 56160 |
| Maer Amzer gefridi | Jean-Luc Guilloux (Strollad Sokialour Gall) 2014-2026 |
| Etrekumuniezh | Roue Morvan Kumuniezh |
| Bro velestradurel | Bro Kornôg Kreiz-Breizh |
| Lec'hienn Web | (fr)www.ploerdut.fr |
| Poblañsouriezh ||
| Poblañs | 1 228 ann. (2020) |
| Stankter | 16 ann./km² |
| Douaroniezh ||
| Daveennoù lec'hiañ | 48° 05′ 19″ Norzh 3° 17′ 14″ Kornôg / 48.0886111111, -3.28722222222 |
| Uhelderioù | kreiz-kêr : 212 m bihanañ 114 m — brasañ 285 m |
| Gorread | 75,83 km² |
| Pleurdud ||
| kemmañ |
Pleurdud a zo ur gumun eus Breizh e Kanton Gourin e departamant ar Mor-Bihan.

## Douaroniezh

War lez ar Skorf emañ Pleurdud.

## Anv

* Erwan Vallerie ː Ploerdut, 1285; Plouiredut, 1387; Pluerdut, 1407; Ploeretut, 1453; Ploerduc, 1516; Pleurdut, 14553; Pleurduz, 1630; Plouerdut, 1779
Gerdarzh
* Diwar « plou » hag Ildud, manac'h brezhon.

## Ardamezioù

En gul e dreustell en argant karget gant ul las-karantez en sabel loc'hant diouzh al lezioù, heuliet ouzh kab gant div mailhenn en aour, hag ouzh beg gant ur pennzelwenn rod-heoliek Sant Ildud ivez en aour; e gab en argant karget gant pemp brizhenn erminig en sabel

## Istor
### Henamzer

* An hent roman eus Darioritum (Gwened bremañ) da Vorgium (Karaez bremañ) a dreuze Pleurdud.

### XVII$^{vet}$ kantved

* Nac'het e voe an distaoliadeg roueel eus miz C'hwevrer 1676 ouzh un den eus Pleurdud, François Roüan e anv, goude Emsavadeg ar Bonedoù ruz .

### Dispac'h Gall

* Melestradurezh: krouet e voe kumun Pleurdud e 1790. Gant al lezenn eus an 23 a viz Eost 1790 e voe lakaet Pleurdud da benn ur c'hanton, hini Pleurdud; div c'humun a oa ennañ: Lanwelan ha Pleurdud; e Bann ar Faoued e oa. Diskaret e voe Kanton Pleurdud gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Pleurdud e Kanton ar Gemene bet miret ha brasaet e 1801 gant ar memes lezenn. Lakaet e oa bet en Arondisamant Pondi bet krouet e 1800$^,$.

### XX$^{vet}$ kantved
#### Brezel-bed kentañ

* Mervel a reas 162 waz eus ar gumun abalamour d'ar brezel, da lavaret eo 4,50 % eus he foblañs e 1911.

#### Eil brezel-bed

* Repuidi-brezel: d'an 10 a viz Even 1940 e oa 357 repuad e Pleurdud; 8 anezhe n'oant ket distroet d'ar gêr c'hoazh d'ar 1añ a viz Gwenholon 1940(fr).
* 1944:
** d'ar 15 a viz Mae e voe tapet 53 180 Lur en ti-post gant tud eus ar Rezistañs, 25 950 Lur d'ar 6 a viz Even ha 4 000 Lur d'an 29 a viz Gouere, ar re-mañ a voe rentet d'ar 5 a viz Gwengolo;
** e miz Even 1944, daou zen eus ar Rezistañs a voe bet lazhet gant an Alamaned; ur paotr all a voe lazhet p'edo o klask tec'hout;
** fuzuilhet e voe ur gwaz ag ar gumun e Landordu e Berne, d'ar 6 a viz Gouhere abalamour d'e berzh er Rezistañs; barnet e oa bet d'ar marv gant lez-varn al Lu alaman Ar Faoued;
** d'an 31 a viz Gouere e teuas kantadoù a vilourion alaman da dagañ paotred ar strouezheg e Moustoer-Riallan; daou zen eus ar Rezistañs a voe lazhet, met an Alamaned a gollas tregont soudard, lod anezhe lazhet, ar re all gloazet hepken.
* Mervel a reas 14 den ag ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Pêr.
* Ar monumant.
* Monumant ar re varv e-tal an iliz katolik.

## Emdroadur ar boblañs aboe 1962

Niver a annezidi

## Tud
### Ardamezeg ar familhoù

| de Barac'h, Aotrounez al lec'h se e Pleurdud | En aour e ziv dreustell skoulmet en sabel |
| Barisy, Aotrounez Kermaria ha Keraudren | En argant e deir joskenn diframmet en sabel |
| de Beaucours Aotrounez Kermarker ha Kerourhin | En gul e zri sparfel en argant, pigoset, iziliet ha grizilhonnet en aour |
| Guiller Aotrounez Fontaineper | En aour e sourd en sabel o tislonkañ flammoù en gul |

## Liammoù diavaez

* (br) Pleurdud war lec'hienn Geobreizh

## Levrlennadur

* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Henri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajenn 21
* ↑ (fr)Arthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg)
* ↑ (fr)Cassini - EHESS - Pleurdud - Fichenn ar gumun
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 262
* ↑ (fr)Memorialgenweb - Monumant ar re varv
* ↑ (fr)Association Mémoire du canton du Faouët, 1939-1945 en Centre-Bretagne, Liv'Editions, Ar Faoued, 2004, levrenn I, pajenn 119
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 263
* ↑ (fr)René Le Guénic, Morbihan - Mémorial de la Résistance, 1998, pajennoù 21 ha 22
* ↑ (fr)René Le Guénic, Morbihan - Mémorial de la Résistance, 1998, pajennoù 53-55
* ↑ (fr)Memorialgenweb - Monumant ar re varv